Vir wie maak ons ons mooi?
JY LEES NOU Vir wie maak ons ons mooi?
Dis op hierdie dag, met geen ekstra geld om te bestee nie, dat ek sien hoe vroue in winkels met sterre in hul oë aan materiale vat, parfuums ruik en hulle in ’n ander wêreld bevind. En ek wonder hoekom moet ons so baie geld bestee om mooi te lyk?
Ja, ek is een van dié groep. Ek pas so mooi in by die kategorie van vroue wat tussen al die weelde van gesigrome en naelverf sal ronddwaal en my in al die geure en mooi goed sal verdrink. Wat al die mooi woorde op die verpakking lees en myself kan indink hoe dit werk.
Dis op hierdie dag, met geen ekstra geld om te bestee nie, dat ek na al die vroue rondom my begin kyk. Vroue wat met sterre in hul oë aan materiale vat, parfuums ruik en hulle in ’n ander wêreld bevind.